**Piliscsév község Önkormányzata Képviselő-testületének**

**11/2014.(XI.26.) önkormányzati rendelete**

**az Önkormányzat**

**Szervezeti és Működési szabályzatáról**

Piliscsév község Önkormányzat Képviselő-az Alaptörvény 32.cikk (2) bekezdésében meghatározott eredeti jogalkotói hatáskörében, az Alaptörvény 32.cikk (1) bekezdés d.) pontjában meghatározott feladatkörében eljárva a következőket rendeli el:

**I.FEJEZET**

**Általános rendelkezések**

**1. Bevezetés**

**1.§**

(1) Az önkormányzat hivatalos megnevezése:

 Piliscsév község Önkormányzata

(2) Az önkormányzat hivatalos megnevezése szlovákul:

 Obecná Samospráva Čív

(3) Az önkormányzat székhelye:

 2519. Piliscsév Hősök tere 9.

(4) Közös önkormányzati hivatal hivatalos megnevezése:

 Piliscsévi Közös Önkormányzati Hivatal székhelye: 2519. Piliscsév Hősök tere 9.

**II. FEJEZET**

**Feladat és hatáskörök**

**2. Az önkormányzat által ellátott feladat és hatáskörök**

**2.§**

(1) A Képviselő Testület együttműködik a Szlovák Nemzetiségi Önkormányzattal, annak működését az alábbiak szerint segíti:

a) A Szlovák Nemzetiségi Önkormányzat üléseihez térítésmentesen biztosítja az önkormányzat tanácskozó termét.

b) Az önkormányzat hivatala ellátja a szlovák nemzetiségi önkormányzat testületi üléseinek összehívásával, lebonyolításával kapcsolatos adminisztrációs és szervezési feladatokat, iratainak postázását, iktatását, irattározását, megőrzését.

(2) A rendelet 1. számú melléklet állapítja meg az önkormányzat kormányzati funkcióit.

**III.FEJEZET**

**A képviselő-testület működése**

**3. A képviselő-testület ülései, nyilvánosság biztosítása**

**3.§**

(1) A Képviselő-Testület évente legalább nyolc rendes ülést tart.

(2) A Képviselő-testület fontosabb döntéseket előkészítéséhez ,különösen felújításokat érintő döntések meghozatala előtt szükség szerint falugyűlést hív össze,.

(3) A Képviselő-testület üléseit az Önkormányzat tanácskozó termében tartja, indokolt esetben bárhol kihelyezett ülést is tarthat.

(4) A képviselő-testület ülése nyilvános, melyről technikai és személyi feltételek megléte esetén élő, egyenes adásban történik közvetítés a Képújság csatornáján. Az ülések időpontjáról, helyéről és napirendjéről a polgármester köteles a lakosságot tájékoztatni az ülést megelőző három nappal, a helyben szokásos módon. A helyben szokásos módon való tájékoztatás a helyi kábel-TV-n,az önkormányzat honlapján és a település hirdetőtábláin elhelyezett plakátok útján történik.

**4.A képviselő-testület vezetésével kapcsolatos szabályok**

**4.§**

(1) A Képviselő-testület üléseit a polgármester hívja össze és vezeti.

(2) A polgármesteri és az alpolgármesteri tisztség egyidejű betöltetlensége, illetve tartós akadályoztatásuk esetén a Pénzügyi és Településfejlesztési Bizottság elnöke hívja össze és vezeti a képviselő-testület ülését. Mindhármuk akadályoztatása esetén ez a korelnök feladata.

**5. Meghívó**

**5.§**

(1) A Képviselő –testületi ülésre meg kell hívni a Képviselő-testület tagjait, a jegyzőt, az előterjesztőket, a nemzetiségi önkormányzat elnökét, a napirendekhez kacsolódó érdekelteket, és az önkormányzat jogi képviselőjét.

(2) a meghívottak közül tanácskozási jog illeti meg az ülés valamennyi napirendi pontjához kapcsolódóan:

(a) a jegyzőt,

b) a szlovák nemzetiségi önkormányzat elnökét

(3) A meghívottak közül tanácskozási jog illeti meg kizárólag az őket érintő kérdésben:

a) a képviselő-testülettel együttműködési megállapodást kötött lakossági szervezetek képviselőit,

b) akit a polgármester egy adott napirendhez kapcsolódóan meghívott.

(4) A meghívót papíron, az előterjesztéseket a képviselők email-ben , vagy elektronikus tárhelyen keresztül kapják meg, képviselői kérésre a Hivatal papír alapon is biztosítja az anyagot. Halasztást nem tűrő, indokolt esetben a képviselő-testület ülése formális meghívó nélkül, telefonon, vagy szóbeli úton is összehívható.

**6. Napirendek vitája, döntéshozatal**

**6.§**

(1) A polgármester a napirendek sorrendjében minden előterjesztés felett külön-külön nyit vitát, amelynek során:

1. az előterjesztő a napirendhez a vita előtt szóbeli kiegészítést tehet, amelynek az írásbeli előterjesztéshez képest új információkat kell tartalmaznia,
2. az előterjesztőhöz a képviselő-testület tagjai és a tanácskozási joggal résztvevők kérdéseket intézhetnek, amelyekre az előterjesztő köteles választ adni.

(2) A felszólalásokra jelentkezés sorrendjében kerül sor. Ugyanaz a személy ugyanazon napirenddel kapcsolatban legfeljebb két alkalommal szólhat hozzá. A hozzászólás időtartama maximum három perc. Az idő túllépése miatt az ülés vezetője megvonhatja a szót a felszólalótól.

**7. Szavazás rendje**

**7.§**

(1) A szavazás nyílt, titkos , vagy név szerinti szavazással történik, a napirendi pont témájától függően.

(2)) A nyílt szavazás eredményét a polgármester állapítja meg. Ha a nyílt szavazás során szavazategyenlőség áll elő, a polgármester még ugyanazon ülésnapon elrendelheti a szavazás megismétlését, vagy a témának a következő ülés napirendjére tűzését.

(3) A név szerinti szavazás alkalmával a polgármester a névsor alapján minden képviselőt személy szerint szólít, és a képviselő által adott választ (igen, nem, tartózkodom) a névsorban rögzíti. A szavazás végén a képviselő a nyilatkozatát aláírásával hitelesíti.

(4) A titkos szavazást Szavazatszámláló Bizottság választásával, annak közreműködésével kell lebonyolítani borítékba helyezett szavazólapon, urna igénybevételével. A Szavazatszámláló Bizottság három tagját a Képviselő-testület választja. A Szavazatszámláló Bizottság összeszámolja a szavazatokat, megállapítja az érvényes és érvénytelen szavazatok számát és a szavazásról jegyzőkönyvet készít, amely tartalmazza a

a) szavazás helyét és napját;

b)a Szavazatszámláló Bizottság jelenlévő tagjainak nevét és tisztségét;

c) a szavazás során felmerült tényeket és ;

d) a szavazás során tett megállapításait és a hozott határozatokat és a szavazás eredményét;

(5) A szavazásról készített jegyzőkönyvet a Szavazatszámláló Bizottság elnöke és egy tagja aláírják. A szavazás eredményéről a Szavazatszámláló Bizottság elnöke jelentést tesz a Képviselő-testületnek.

(6) Szavazategyenlőség esetén a polgármester szünetet rendel el, majd újra elrendeli a szavazást, A szünet időtartama legfeljebb tíz perc lehet.

 (7) Amennyiben a képviselő-testület két egymás követő alkalommal, ugyanazon ügyben nem hozott döntést, a polgármester Magyarország helyi önkormányzatairól szóló 2011. évi CLXXXIX törvény 42.§-ában meghatározott át nem ruházható hatáskörbe tartozó ügyeken kívül minden ügyben döntést hoz.

(8 A polgármester a két ülés közt felmerülő halaszthatatlan képviselő-testület hatáskörébe tartozó a Magyarország helyi önkormányzatairól szóló 2011. év CLXXXXIX. törvény 42 §-ában meghatározott át nem ruházható hatáskörbe tartozó ügyeken kívül minden önkormányzati ügyben döntést hoz, és utólag beszámol döntéséről a képviselő-testületnek.

(7) A képviselő személyes érintettségére vonatkozó bejelentés elmulasztása esetén a képviselő-testület az érintett határozatot újratárgyalja és a képviselő kizárásáról a döntés előtt határozatot hoz.

**8. Rendeletalkotás**

**8.§**

(1) Az önkormányzati rendelet alkotását kezdeményezhetik:

a) települési képviselők,

b) önkormányzati bizottságok,

c) a polgármester, alpolgármester, jegyző,

d) a szlovák nemzetiségi önkormányzat elnöke,

e) a település társadalmi, érdekképviseleti és más civil szervezeteinek képviselői.

(2) A rendeletalkotásban természetes személyek, valamint nem állami és nem önkormányzati szervek, szervezetek részt vehetnek.

(3) Az önkormányzati rendelet kihirdetése a rendelet teljes szövegének Piliscsév község Önkormányzat Hivatalának hirdetőtábláján történik, mely esetben a kifüggesztés napja jelenti a kihirdetés napját. Az önkormányzati rendelet az önkormányzat hivatalos honlapján kerül közzétételre.

(4) A képviselő a képviselő-testület ülésén szóban illetve írásban is kezdeményezheti a rendelet megalkotására, illetve a határozat meghozatalára vonatkozó kérését. Az írásban benyújtott kezdeményezés a jegyzőkönyv mellékletét képezi.

**9. A képviselő-testületi ülés jegyzőkönyve**

**9.§**

A testületi ülésről a jegyzőkönyv hangfelvétel alapján, kivonatos módon készül, kettő eredeti példányban, egy példány nyilvántartása és megőrzése az önkormányzat hivatalában történik a második példány elektronikus úton megküldésre kerül a Komárom-Esztergom megyei Kormányhivatal részére A hangfelvétel megőrzése a az önkormányzati hivatalok egységes irattári tervének kiadásáról szóló 78/2012.(XII.28.) BM rendelet alapján történik.

**V. FEJEZET**

**Az önkormányzat szervei**

**10. Bizottság**

**10.§**

 (1) A Képviselő-testületnek kettő állandó bizottsága van:

a) Pénzügyi és Településfejlesztési Bizottság , öt fővel, és

b) Szociális, Egészségügyi és Közművelődési Bizottság öt fővel.

(2) A bizottságokra átruházott hatásköröket az SZMSZ 2. melléklete tartalmazza.

(3) A polgármester és a települési képviselők vagyonnyilatkozatának nyilvántartása és ellenőrzése, az összeférhetetlenség és méltatlanság vizsgálata, valamint a harminc napon belül nem megszüntethető összeférhetetlenség esetén a lemondó nyilatkozat átvétele a Pénzügyi és Településfejlesztési Bizottság hatáskörébe tartozik.

(4) A polgármester jutalmazására a Pénzügyi és Településfejlesztési Bizottság tesz javaslatot.

(5) A Szociális, Egészségügyi és Közművelődési Bizottság havonta, munkaterv alapján, a Pénzügyi és Településfejlesztési Bizottság munkaterv alapján ülésezik. A munkatervek a képviselő-testületi munkatervhez igazodnak.

(6) A szociális, Egészségügyi és Közművelődési Bizottság, rövid megjelölése SZEKB, tárgykörébe tartoznak:

a) szociális pénzbeni és természetbeni ellátások megállapítása,

b) gyámügyekkel, fiatal és időskorúak védelmével összefüggő feladatok,

c) egészségvédelem, egészségmegőrzés, megelőzés,

d) település környezet egészségügyi helyzetének figyelemmel kísérése,

e) háziorvosi, házi gyermekorvosi, fogászati ellátás figyelemmel kísérése,

f) sportos életmódra nevelés,

g) a település kulturális és közösségi életével kapcsolatos koncepciók megalkotása, javaslattétel,

h) az önkormányzat kötelező és közművelődési feladatellátásával kapcsolatos feladatok, rendezvények, ügyek,

j) települési hagyományápoló kezdeményezések és azok párolása.

(7) A Pénzügyi és Településfejlesztési Bizottság rövid megjelölése: PTB, feladatkörében közreműködik a Képviselő-testület kötelező, illetve fakultatív feladat és hatáskörét érintő koncepciók kialakításában.

(8) A PTB tevékenységi körében véleményezéssel, javaslattal látja el a hatáskörébe tartozó Képviselő-testület elé kerülő pénzügyi, gazdasági, településfejlesztési feladatokkal összefüggő előterjesztéseket.

(9) A PTB pénzügyi, gazdálkodási feladatai különösen:

1. Rendelet tervezeteket előkészíti
2. Véleményezi a Képviselő-testület hatáskörébe tartozó szerződéseket.
3. Az Önkormányzatnál és intézményeinél véleményezi az éves költségvetési javaslatot és költségvetési rendelet tervezetét.
4. Figyelemmel kíséri a költségvetési bevételek alakulását, - különös tekintettel a saját bevételekre,- a vagyonváltozás alakulását, értékeli az azt, előidéző okokat.
5. Vizsgálja a hitelfelvétel indokait és gazdasági megalapozottságát, ellenőrzi a pénzkezelési szabályzat megtartását, a bizonylati fegyelem érvényesülését.
6. Kezdeményezi az előirányzat módosításokat
7. Megvitatja, és véleményezi a pénzügyi vonatkozású témákat, amelyek a Képviselő-testület hatáskörébe tartoznak.
8. Önkormányzat által üzemeltetett intézmények működtetésével, fejlesztésével kapcsolatos feladatokat ellátja,
9. Önkormányzati beruházásokkal összefüggő előzetes véleményezést, valamint a beruházás megvalósulását követően gazdaságossági elemzést végezhet.

(10)A PTB a munkáját a munkamegosztás elvéből kiindulva, szakkérdések intézésére létrehozott albizottsági szinten is végezheti.

(11) A PTB településfejlesztéssel kapcsolatos feladatai:

a) a településfejlesztés és rendezés véleményezése,

b) közlekedés kérdéseiben javaslat tétel,

c) a kommunális szolgáltatásokkal kapcsolatos feladatok,

d) a természeti és épített környezet védelme, javaslattétel a helyi védettség alá kerülő értékekre

e) véleményezi az építésügyi igazgatás körébe tartozó rendelettervezeteket, a település rendezési tervét, Helyi Építési Szabályzatát érintő valamennyi anyagot,

f) javaslatot tesz a környezet és természetvédelmi tárgyú helyi szabályok kialakítására.

g) ingatlangazdálkodással kapcsolatos ügyek

h) Az önkormányzat és intézményei felújításával, karbantartásával, valamint a beruházásokkal kapcsolatos feladatok véleményezését,

i) környezetvédelemmel –levegő, víz, zaj, hulladékkezelés , valamint a közterület használattal összefüggő feladatokat,

j) a „Faluszépítő programmal” kapcsolatos akciók szervezését és értékelését

k) a Dicséretes Csévi Porta mozgalom meghirdetését, értékelését, és javaslat tételét az adományozottak névsorára,

l) az emlékművekkel, emlékhelyekkel és emléktáblákkal kapcsolatos véleményezését.

**11. A polgármester, alpolgármester**

**11.§**

(1) A polgármester tisztségét főállásban tölti be.

(2) A polgármesterre átruházott feladat és hatásköröket a rendelet 3.melléklete tartalmazza.

(3) Az önkormányzatnak egy alpolgármestere van, aki társadalmi megbízatásban látja el feladatait.

**12. A jegyző**

**12.§**

(1) A jegyzői tisztség betöltetlensége, illetve tartós akadályoztatása miatt a jegyzői feladatok ellátása a székhelyen, igazgatási munkakörben dolgozó (anyakönyvvezető) által történik.

(3) Amennyiben a jegyző jogszabálysértő döntést, illetve működést tapasztal úgy a testületi ülésen az adott napirendi ponton belül vagy a jogszabálysértő döntés, vagy a jogszabálysértő működés jogszabálysértésének voltáról való tudomására jutását követő képviselő-testületi ülésen teljesíti. A jegyző abban az esetben is teljesíti a jogszabálysértő döntések, működés jelzésének kötelezettségét, ha a Komárom-Esztergom Megyei Kormányhivatal szakmai segítségnyújtás keretében tett javaslatát a testület elé terjeszti.

**13. Közös önkormányzati hivatal**

**13.§**

(1) Az Önkormányzat Leányvár község Önkormányzatával Közös Önkormányzati Hivatalt működtet.

(2) A közös önkormányzati hivatallal kapcsolatos feladatok ellátása érdekében évente legalább egy alkalommal, a közös önkormányzati hivatal költségvetésének megállapítása, zárszámadásának elfogadása miatt együttes ülést kell tartani.

(3) A képviselő-testületek együttes ülésének napirendi pontjait a polgármesterek együttesen határozzák meg.

(4) Az együttes ülés előkészítéséről, a meghívók és a határozati javaslatok kiküldéséről a jegyző gondoskodik.

**14.§**

(1) A közös önkormányzati hivatallal munkájáról a jegyző évenként köteles beszámolni. A beszámoló keretén belül tájékoztatást ad különösen:

a) közös önkormányzati hivatallal működésének személyi, dologi feltételeiről, a közös önkormányzati hivatallal ügyforgalmáról

b) a polgármester, a képviselő-testületek, helyi képviselők munkáját segítő tevékenységéről e feladat ellátásáról,

c)a törvényességi követelmények betartásáról,

d)az esetleges időközi felügyeleti ellenőrzések megállapításairól,

e) javaslatot tesz az esetleges problémák, hiányosságok megszüntetésére, feladatok megoldására.

(2) A polgármester tájékoztatást, beszámolót kérhet a jegyzőtől az egyes feladatok megvalósításának helyzetéről, állapotáról.

**14. Az önkormányzat társulásai és együttműködése**

**15.§**

(1) Az önkormányzat az alábbi társulásoknak és egyesületeknek a tagja:

a) Dorogi Többcélú Kistérségi Társulás

b) Gerecse-Pilis Vízitársulat

c) Ister-Granum Eurorégió

d) Magyarországi Önkormányzatok Szövetsége

e) Pilisi Szlovákok Egyesülete

(2) A Dorogi Többcélú Kistérségi Társulásra átruházott feladatokat a rendelet 4. melléklete tartalmazza.

**VI. FEJEZET**

 **Záró rendelkezések**

**15. Hatályba léptető és hatályon kívül helyező rendelkezések**

**16.§**

(1) E rendelet a kihirdetés napját követő napon lép hatályba.

(2) Hatályát veszti Piliscsév község Önkormányzata Képviselő-testületének 15/2011.(XI.29.) önkormányzati rendelete, egységes szerkezetben a 13/2013.(XI.27.) rendelettel az önkormányzat Szervezeti és Működési Szabályzatáról.

Kosztkáné Rokolya Bernadett Baumstark Tiborné

polgármester jegyző

A rendelet kihirdetve: 2014. november 26-án.

 Baumstark Tiborné

 jegyző

1.melléklet a 11/2014.(XI.25.) önkormányzati rendelethez

**1. PILISCSÉV KÖZSÉG ÖNKORMÁNYZATA alaptevékenységének kormányzati funkciók szerinti besorolása:**

011130    Önkormányzatok és önkormányzati hivatalok jogalkotó és általános igazgatási tevékenysége

013320    Köztemető-fenntartás és – működtetés

013350    Az önkormányzati vagyonnal való gazdálkodással kapcsolatos feladatok

016080    Kiemelt állami és önkormányzati rendezvények

041231    Rövid időtartamú közfoglalkoztatás

041232    Start-munka program – Téli közfoglalkoztatás

041233    Hosszabb időtartamú közfoglalkoztatás

041236    Országos közfoglalkoztatási program

045120    Út, autópálya építése

045160    Közutak, hidak, alagutak üzemeltetése, fenntartása

052020    Szennyvíz gyűjtése, tisztítása, elhelyezése

064010    Közvilágítás

066020    Város-, községgazdálkodási egyéb szolgáltatások

074031    Család és nővédelmi egészségügyi gondozás

074032    Ifjúság-egészségügyi gondozás

081041    Versenysport- és utánpótlás-nevelési tevékenység és támogatása

081043    Iskolai, diáksport-tevékenység és támogatása

096010    Óvodai intézményi étkeztetés

096020    Iskolai intézményi étkeztetés

106020 Lakásfenntartással, lakhatással összefüggő ellátások

107054    Családsegítés

2. melléklet a 11/2014.(XI.25.) önkormányzati rendelethez

**1.Szociális, Egészségügyi és Közművelődési Bizottságra átruházott hatáskörök:**

1.1. Önkormányzati segély megállapítása

1.2. Eseti támogatások megállapítása

1.3 Méltányosságból megállapított ápolási díjról döntés

1.4 Méltányosságból megállapított közgyógyellátásról döntés

1.5.Ösztöndíjpályázatok elbírálása, támogatás megítélése

3.melléklet a 11/2014.(XI:25.) önkormányzati rendelethez

**1.Polgármesterre átruházott hatáskörök:**

* 1. Piliscsév Községi Önkormányzat Képviselő-testületének 1/2014.(II.05.) önkormányzati rendelete A szociális ellátások helyi szabályairól szóló rendelete alapján a temetésre nyújtott önkormányzati segély és létfenntartást veszélyeztető helyzet esetén az önkormányzati segély megállapítása, újszülött babautalvány megállapítása.
	2. Piliscsév Község Önkormányzata Képviselő-testületének 16/2013 (XII.18.) önkormányzati rendelete A közterületek filmforgatási célú használatáról szóló rendelet alapján , a képviselő testület a mozgóképről szóló 2004. évi II. törvény (a továbbiakban: Mgtv.) szerinti filmalkotás forgatása céljából történő közterület-használatra (a továbbiakban: filmforgatás célú közterület-használat) vonatkozó hatósági szerződés jóváhagyása.
	3. Piliscsév Község Önkormányzat Képviselő-testületének 23./2011.(XII.15.) önkormányzati rendelete a közterületek használatáról szóló rendelete alapján a közterület-használati engedély megadása.
	4. Piliscsév Községi Önkormányzat Képviselő-testületének 17./2012.(XII.12.) önkormányzati rendelete Piliscsév község Önkormányzata vagyonáról, a vagyonnal való rendelkezés szabályairól szóló rendelet alapján a vagyongazdálkodással kapcsolatos hatáskörök.

4.melléklet a 11/2014.(XI.25.) önkormányzati rendelethez

**1. Dorogi Többcélú Kistérségi Társulásra (továbbiakban Társulás) átruházott hatáskörök:**

1.1.A társulás a kistérség minden településén szakfeladatként ellátja az egészségügyi alapellátáshoz csatlakozó központi ügyelet feladatait. Az ügyeleti szolgálat során biztosítja a társult önkormányzatok lakossága számára a munkaidőn kívüli sürgős orvosi ellátást.

1.2.A Társulás közösen biztosítja az alábbi szociális alapszolgáltatásokat:

- családsegítés,

- szociális étkeztetés

- házi segítségnyújtás

- nappali ellátás

1.3. A Társulás által alapított Dorog és Térsége Családsegítő és Gyermekjóléti Szolgálat útján biztosítja a gyermekek védelméről és a gyámügyi igazgatásról szóló 1997. évi XXXI. törvény 39-40 §-ai szerinti gyermekjóléti feladatok ellátását.

1.4.A Társulás a hulladékgazdálkodási célok elérése érdekében hulladékkezelési közszolgáltatást szervez a települési szilárd hulladék rendszeres gyűjtésére, elszállítására, ártalmatlanítására és kezelésére és ezen tevékenységek ellátásáról kötelező helyi közszolgáltatás útján gondoskodik.